Banen ligger i en park i bydelen Villa Riachuelo lengst sør i byen. Banen kan kjøres i en lang rekke konfigurasjoner. Dagens hovedbane (bane 6) er svingete og konsentrert på et relativt lite område. Dette, kombinert med det flate terrenget og de store tribunene, gir de fleste tilskuerne en utmerket utsikt til hele banen. Den svingete banen er imidlertid langsom og gir få muligheter til forbikjøringer.